พระราชกฤษฎีกาจัดตั้งส่วนราชการในมหาวิทยาลัยสงขลานครินทร์ ทบวงมหาวิทยาลัย พ.ศ.2539
พระราชกฤษฎีกา
พระราชกฤษฎีกา
จัดตั้งส่วนราชการในมหาวิทยาลัยสงขลานครินทร์
ทบวงมหาวิทยาลัย
พ.ศ. ๒๕๓๙
 

ภูมิพลอดุลยเดช ป.ร.
ให้ไว้ ณ วันที่ ๑๓
กันยายน พ.ศ.๒๕๓๙
เป็นปีที่ ๕๑
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรปรับปรุงการจัดตั้งส่วนราชการในมหาวิทยาลัยสงขลานครินทร์
ทบวงมหาวิทยาลัย

อาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทย
ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕)
พุทธศักราช ๒๕๓๘ และมาตรา ๙ วรรคหนึ่ง แห่งพระราชบัญญัติมหาวิทยาลัยสงขลานครินทร์
พ.ศ. ๒๕๒๒ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกาจัดตั้งส่วนราชการในมหาวิทยาลัยสงขลานครินทร์
ทบวงมหาวิทยาลัย พ.ศ. ๒๕๓๙

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้ยกเลิกพระราชกฤษฎีกาจัดตั้งส่วนราชการในมหาวิทยาลัยสงขลานครินทร์
ทบวงมหาวิทยาลัย พ.ศ. ๒๕๓๘

มาตรา ๔
ให้จัดตั้งส่วนราชการในมหาวิทยาลัยสงขลานครินทร์ ทบวงมหาวิทยาลัย ดังนี้
(๑) สำนักงานอธิการบดี
(๒) บัณฑิตวิทยาลัย
(๓) คณะการจัดการสิ่งแวดล้อม
(๔) คณะทรัพยากรธรรมชาติ
(๕) คณะทันตแพทยศาสตร์
(๖) คณะพยาบาลศาสตร์
(๗) คณะแพทยศาสตร์
(๘) คณะเภสัชศาสตร์
(๙) คณะมนุษยศาสตร์และสังคมศาสตร์
(๑๐) คณะวิทยาการจัดการ
(๑๑) คณะวิทยาศาสตร์
(๑๒) คณะวิทยาศาสตร์และเทคโนโลยี
(๑๓) คณะวิศวกรรมศาสตร์
(๑๔) คณะศึกษาศาสตร์
(๑๕) คณะอุตสาหกรรมเกษตร
(๑๖) วิทยาลัยชุมชนภูเก็ต
(๑๗) วิทยาลัยชุมชนสุราษฎร์ธานี
(๑๘) วิทยาลัยอิสลามศึกษา
(๑๙) สำนักวิจัยและพัฒนา
(๒๐) สำนักวิทยบริการ
(๒๑) สำนักส่งเสริมและการศึกษาต่อเนื่อง
(๒๒) ศูนย์คอมพิวเตอร์
(๒๓) ศูนย์เครื่องมือวิทยาศาสตร์

มาตรา ๕
ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้


ผู้รับสนองพระบรมราชโองการ
บรรหาร ศิลปอาชา
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากมหาวิทยาลัยสงขลานครินทร์มีนโยบายที่จะขยายงานทางด้านการเรียน
การสอน การให้บริการวิชาการแก่สังคม
และการค้นคว้าวิจัยด้านวิชาการจัดการสิ่งแวดล้อมรวมทั้งผลิตบัณฑิตเพื่อสนองตอบความต้องการของทั้งภาครัฐและภาคเอกชนในด้านการจัดการสิ่งแวดล้อม
จึงสมควรจัดตั้งคณะการจัดการสิ่งแวดล้อมขึ้นในมหาวิทยาลัยสงขลานครินทร์เพื่อสนองตอบนโยบายดังกล่าวและโดยที่มาตรา
๙ วรรคหนึ่ง แห่งพระราชบัญญัติมหาวิทยาลัยสงขลานครินทร์ พ.ศ. ๒๕๒๒ บัญญัติว่า
การจัดตั้งการรวม และการยุบเลิกสำนักงานวิทยาเขต บัณฑิตวิทยาลัย คณะ วิทยาลัย
สถาบันสำนัก และศูนย์หรือหน่วยงานที่เรียกชื่ออย่างอื่น ให้ตราเป็นพระราชกฤษฎีกา จึงจำเป็นต้องตราพระราชบัญญัตินี้

















คุณากร/ผู้จัดทำ
๑๙ พฤษภาคม ๒๕๕๔
วิชชุตา/ผู้ตรวจ
๑๔ มิถุนายน ๒๕๕๔


















































[๑]
ราชกิจจานุเบกษา
เล่ม ๑๑๓/ตอนที่ ๔๔ ก/หน้า ๔/๓ ตุลาคม ๒๕๓๙